CELEX: 62018TN0374
Language: hr
Date: 2018-06-19 00:00:00
Title: Predmet T-374/18: Tužba podnesena 19. lipnja 2018. – Labiri protiv EGSO-a

201807270042024672018/C 285/553742018TC28520180813HR01HRINFO_JUDICIAL20180619383922Predmet T-374/18: Tužba podnesena 19. lipnja 2018. – Labiri protiv EGSO-a
 ---documentbreak--- C2852018HR3820120180619HR0055382392Tužba podnesena 19. lipnja 2018. – Labiri protiv EGSO-a
   (Predmet T-374/18)2018/C 285/55Jezik postupka: francuski
      Stranke
   
   
      Tužitelj: Vassiliki Labiri (Bruxelles, Belgija) (zastupnik: J.-N. Louis, odvjetnik)
   
      Tuženik: Europski gospodarski i socijalni odbor
   
      Tužbeni zahtjev
   
   Tužitelj od Općeg suda zahtjeva da:
   
            —
         
         
            naloži tuženiku da u okviru mjera upravljanja postupkom dostavi odluku glavnog tajnika EGSO-a od 30. ožujka 2016. kojom je odlučio o nepokretanju postupka protiv tužiteljevog načelnika odjela;
         
      
            —
         
         
            utvrdi i presudi,
            
                     —
                  
                  
                     poništenje odluke glavnog tajnika EGSO-a od 3. ožujka 2016. o nepokretanju postupka protiv tužiteljevog načelnika odjela i obustavi postupka povodom njegova zahtjeva za pomoć/žalbe od 14. prosinca 2007.;
                  
               
                     —
                  
                  
                     naložiti EGSO-u snošenje troškova.
                  
               
      
      Tužbeni razlozi i glavni argumenti
   
   U prilog svojoj tužbi, tužitelj ističe tri tužbena razloga.
   
            1.
         
         
            Prvi tužbeni razlog temelji se na povredi obveze obrazlaganja koja proizlazi iz članka 25. podstavka 2. Pravilnika o osoblju za dužnosnike Europske unije (u daljnjem tekstu: Pravilnik) i povredi načela suradnje koja proizlaze iz Sporazuma o administrativnoj suradnji između Europskog gospodarskog i socijalnog odbora (EGSO) i Odbora regija od 17. prosinca 2007.
         
      
            2.
         
         
            Drugi tužbeni razlog temelji se na povredi članka 24. podstavka 1. Pravilnika i članka 41. Povelje Europske unije o temeljnim pravima koja svakome dodjeljuje pravo na dobru upravu. Posebice, pobijana odluka donesena je uz povredu tužiteljevog prava na saslušanje i poštovanja prava obrane.
         
      
            3.
         
         
            Treći tužbeni razlog temelji se na očitoj pogrešci u ocjeni koju je EGSO počinio donijevši odluku o obustavi postupka u kojoj se nezakonito pozivalo na nagodbu u predmetu pred Službeničkim sudom i zaključke upravne istrage koja nikada nije ispitala mogu li činjenice koje su bile predmet tužiteljeve žalbe objektivno predstavljati uznemiravanje.